40. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε2/2215 της 28 Μαΐου/12 Ιουν.1984 (ΦΕΚ Β΄ 368) Διορισμός και τοποθέτηση διδακτικού προσωπικού μέσης τεχνικής και επαγγελματικής εκπαίδευσης. Έχοντας υπόψη: 1.Τις διατάξεις: α)των άρθρων 13, 14 και 16 του Ν. 576/77, β)των άρθρων 11 παρ. 2 και 13 του Ν. 1351/83 και γ)του Π.Δ/τος 508/20.12.83 (ΦΕΚ 195), αποφασίζουμε: Άρθρο 1. Αιτήσεις για διορισμό. Καθορίζουμε τον τρόπο σύνταξης, τη διαδικασία κατάρτισης των πινάκων διοριστέων επετηρίδων των Κλάδων 1, 2, 4 (ειδικότητας μόνο Γερμανικής Φιλολογίας) 5, 7, 8 και 9 του Ν. 576/1977 της μέσης τεχνικής και επαγγελματικής εκπαίδευσης, ως εξής: 1.Οι διορισμοί σε θέσεις εκπαιδευτικού προσωπικού των κλάδων 1, 2, 4 (ειδικότητας μόνο Γερμανικής Φιλολογίας) 5, 7, 8 και 9 της μέσης τεχνικής και επαγγελματικής εκπαίδευσης, των άρθρων 13 και 14 του Ν. 576/77, γίνονται με αποφάσεις του Υπουργού Εθνικής Παιδείας και Θρησκευμάτων, μετά από αίτηση των ενδιαφερομένων. 2.Όσοι έχουν τα προσόντα διορισμού για τις θέσεις των παραπάνω Κλάδων και επιθυμούν να διοριστούν σε δημόσια σχολεία της μέσης τεχνικής και επαγγελματικής εκπαίδευσης υποβάλλουν τα προβλεπόμενα από τις κείμενες διατάξεις δικαιολογητικά διορισμού στη διεύθυνση ή το γραφείο μέσης τεχνικής και επαγγελματικής εκπαίδευσης του τόπου κατοικίας τους. 3.Οι υποψήφιοι για διορισμό που το πτυχίο τους περιλαμβάνει δύο ειδικότητες και τους παρέχει τη δυνατότητα διορισμού σε θέσεις και των δύο ειδικοτήτων, υποχρεούνται να δηλώσουν κατά την υποβολή της αίτησής τους για διορισμό στη μέση τεχνική και επαγγελματική εκπαίδευση την ειδικότητα που προτιμούν για να γράφουν στους πίνακες διοριστέων (Επετηρίδες) της ειδικότητάς τους. Η δήλωση αυτή δεν μπορεί να ανακληθεί ή τροποποιηθεί παρά μόνο με την υποβολή νέας αίτησης διορισμού, από την ημερομηνία υποβολής της οποίας καθορίζεται νέα σειρά διορισμού τους. Αντίγραφα των αιτήσεων φυλάσσονται στο αρχείο των διευθύνσεων και γραφείων μέσης τεχνικής και επαγγελματικής εκπαίδευσης. Οι Προϊστάμενοι των παραπάνω Διευθύνσεων ή Γραφείων εκπ/σης με ευθύνη τους θα ελέγχουν το νομότυπο και την πληρότητα των δικαιολογητικών και ιδιαίτερα τις βεβαιώσεις πείρας, και θα τα στέλνουν στην αρμόδια Υπηρεσία του Υπουργείου Εθνικής Παιδείας και Θρησκευμάτων (Δ/νση Προσωπικού Τ.Ε.Σ. τμήμα Γ΄) ως εξής: Όσα δικαιολογητικά θα υποβάλλονται στο χρονικό διάστημα από 1 μέχρι 15 κάθε μήνα θα στέλνονται στις 16 του ίδιου μήνα και όσα θα υποβάλλονται από 16 μέχρι 31 θα στέλνονται στη 1η του επόμενου μήνα. Αιτήσεις με ελλιπή δικαιολογητικά δεν γίνονται δεκτές. 4.Κατ’ εξαίρεση γίνονται δεκτές αιτήσεις υποψηφίων που δεν έχουν συμπληρώσει ακόμα τις στρατιωτικές τους υποχρεώσεις ή δεν έχουν απαλλαγεί νόμιμα απ’ αυτές. Οι υποψήφιοι της περίπτωσης αυτής είναι υποχρεωμένοι να υποβάλλουν στο Υπουργείο μέσα σε ένα (1) έτος από την εκπλήρωση των στρατιωτικών υποχρεώσεων ή τη νόμιμη απαλλαγή τους απ’ αυτές με συμπληρωματική αίτηση το σχετικό πιστοποιητικό Στρατολογίας. 5.Οι υποψήφιοι για διορισμό έχουν δικαίωμα να δηλώσουν στην αίτησή τους μέχρι 15 το πολύ Νομούς ή Νομαρχιακά Διαμερίσματα που επιθυμούν να διοριστούν με σειρά προτίμησης και τους λόγους κριτήρια του άρθρου 4 αυτής της απόφασης που συνηγορούν για την τοποθέτησή τους στις προτιμήσεις τους αυτές. 6.Επιτρέπεται η υποβολή συμπληρωματικής αίτησης στην αρμόδια υπηρεσία του υπουργείου Εθνικής Παιδείας και Θρησκευμάτων (Δ/νση προσωπικού Τ.Ε.Σ. – τμήμα Γ΄) μέχρι σαράντα (40) τουλάχιστον μέρες πριν από το διορισμό των ενδιαφερομένων στις περιπτώσεις που μεταβληθούν οι λόγοι – κριτήρια για την τοποθέτησή τους σε Νομούς ή Νομαρχιακά Διαμερίσματα. Στις περιπτώσεις αυτές δικαιολογείται η αλλαγή της αρχικής σειράς προτιμήσεων ή και αναγραφή νέων, μέχρι όμως δέκα πέντε (15) συνολικά. Άρθρο 2 Πίνακες διοριστέων. 1.α)Η αρμόδια διεύθυνση του υπουργείου συντάσσει ετησίους πίνακες διοριστέων (επετηρίδες) για κάθε ημερολογιακό έτος των πτυχιούχων που υπέβαλαν αίτηση για διορισμό στο έτος αυτό κατά κλάδο και ειδικότητα με σειρά που προκύπτει από την ημερομηνία υποβολής της αίτησης του υποψηφίου στην αρμόδια διεύθυνση ή γραφείο μέσης τεχνικής και επαγγελματικής εκπαίδευσης. Σε περίπτωση που την ίδια ημερομηνία έχουν υποβληθεί περισσότερες από μια αιτήσεις τότε η σειρά καθορίζεται από τον αριθμό πρωτοκόλλου της κεντρικής υπηρεσίας του υπουργείου Εθνικής Παιδείας και Θρησκευμάτων. β)Οι πίνακες συντάσσονται έως και το τέλος Φεβρουαρίου και επικυρώνονται από τον υπουργό Εθνικής Παιδείας και Θρησκευμάτων μέσα σε δέκα (10) μέρες από την ημερομηνία σύνταξής τους και ισχύουν μέχρι να διορισθούν όλοι όσοι είναι γραμμένοι σ’ αυτούς. γ)Στους πίνακες αυτούς προτάσσονται υποχρεωτικά τα παιδιά των θυμάτων και αναπήρων πολέμου ως και αναπήρων ειρηνικής περιόδου και μετά τα παιδιά των πολυτέκνων σύμφωνα με τις διατάξεις που ισχύουν για την προστασία τους. Η σειρά μεταξύ των προτασσομένων καθορίζεται σύμφωνα με τα αναφερόμενα σε αυτή την παράγραφο. δ)Οι υποψήφιοι που έχουν προταθεί στους πίνακες ως παιδιά πολυτέκνων αν κατά το χρόνο του διορισμού τους έχουν χάσει την ιδιότητα αυτή μεταφέρονται σε σειρά ανάλογη της ημερομηνίας υποβολής της αίτησης για διορισμό τους. 2.α)Οι διορισμοί γίνονται σύμφωνα με τους συντασσόμενους πίνακες της προηγούμενης παραγράφου και η σειρά αρχαιότητας των διοριζομένων καθορίζεται στην απόφαση διορισμού από το βαθμό του πτυχίου και σε περίπτωση ισοβαθμίας από τον αριθμό Πρωτοκόλλου της κεντρικής υπηρεσίας του υπουργείου. 2.β)Όσοι είναι κάτοχοι ισοτίμων πτυχίων ομοταγούς σχολής της Αλλοδαπής (ισοτιμία) και όταν η βεβαίωση ισοτιμίας δεν αναφέρει βαθμολογία ή χαρακτηρισμό έπονται στην αρχαιότητα των διοριζομένων που τα πτυχία τους αναφέρουν βαθμολογία ή χαρακτηρισμό. Σε περίπτωση που διορίζονται μαζί περισσότεροι από ένας υποψήφιοι με ισοτιμία η αρχαιότητα τους προκύπτει από την ημερομηνία υποβολής της αίτησης διορισμού στη δ/νση ή γραφείο μέσης τεχνικής και επαγγελματικής εκπαίδευσης και αν πάλι συμπίπτει η ημερομηνία υποβολής, λαμβάνεται υπόψη ο αριθμός πρωτοκόλλου της κεντρικής υπηρεσίας του υπουργείου Εθνικής Παιδείας και Θρησκευμάτων. 3.Με απόφαση του υπουργού Εθνικής Παιδείας και Θρησκευμάτων μπορεί να καταρτίζεται πίνακας διοριστέων με σειρά που προσδιορίζεται σύμφωνα με την προηγούμενη παράγραφο 1 αυτής της απόφασης και πριν από το τέλος του έτους στις περιπτώσεις που έχουν εξαντληθεί οι πίνακες διοριστέων του προηγούμενου έτους. 4.Με απόφαση του υπουργού Εθνικής Παιδείας και Θρησκευμάτων διορίζονται κάθε φορά τόσοι εκπαιδευτικοί, όσες οι ανάγκες των σχολείων και με τη σειρά εγγραφής των υποψηφίων για διορισμό στους πίνακες. (Μετά τη σελ. 516,474) Σελ. 516,475 Τεύχος ΣΤ113-Σελ. 79 Προσωπικό Επαγγελματικών Σχολών 32.Ε.ι.40 Κανένας δεν διορίζεται από πίνακες νεώτερων ετών, αν δεν διοριστούν οι γραμμένοι στους πίνακες των προηγούμενων ετών. 5.Κατά τους διορισμούς παραλείπονται μόνο όσοι δεν έχουν υποβάλλει πιστοποιητικό εκπλήρωσης των στρατιωτικών τους υποχρεώσεων ή νόμιμης απαλλαγής τους απ’ αυτές. 6.Οι παραλειφθέντες από τους διορισμούς υποψήφιοι της προηγούμενης παραγράφου εφόσον υποβάλλουν το σχετικό πιστοποιητικό στρατολογίας μέσα σε ένα (1) έτος από την αποστράτευσή τους ή τη νόμιμη απαλλαγή τους από τις στρατιωτικές τους υποχρεώσεις, προτάσσονται κατά τους επόμενους διορισμούς και κατά την σειρά που είχαν στον αρχικό πίνακα για διορισμό. Αν όμως παραλείψουν να υποβάλλουν το πιστοποιητικό αυτό μέσα στην παραπάνω προθεσμία διαγράφονται οριστικά από τους πίνακες και έχουν δικαίωμα να ζητήσουν με νέα αίτησή τους την εγγραφή τους σε νέους πίνακες και σύμφωνα με τις διατάξεις των άρθρων 1 και 2 της απόφασης αυτής. 7.Οι υποψήφιοι που δεν επιθυμούν να διορισθούν μετά την εγγραφή τους σε πίνακες διοριστέων, υποβάλλουν στην αρμόδια Δ/νση του υπουργείου Εθνικής Παιδείας και Θρησκευμάτων σχετική αίτηση διαγραφής τους από τους πίνακες σαράντα (40) τουλάχιστον μέρες πριν από το διορισμό τους. Η υπηρεσία υποχρεώνεται στην περίπτωση αυτή να επιστρέψει τα δικαιολογητικά της προηγούμενης αίτησης. 8.Οι διαγραφέντες από τους πίνακες υποψήφιοι έχουν δικαίωμα υποβολής νέας αρχικής αίτησης για διορισμό σύμφωνα με τις διατάξεις της απόφασης αυτής. 9.Δεν μπορούν να υποβάλλουν αίτηση για διορισμό σε θέσεις εκπ/κού προσωπικού υποψήφιοι των κλάδων, 1, 2, 5 7 και 8 όσοι κατά την ημερομηνία υποβολής της αίτησης στις δ/νσεις ή γραφεία μέσης τεχνικής και επαγγελματικής εκπαίδευσης, έχουν συμπληρώσει το 40 έτος της ηλικίας τους. Προκειμένου για τον κλάδο 4 (ειδικότητας μόνο Γερμανικής Φιλολογίας) και κλάδο 9 ορίζεται ως ανώτατο όριο ηλικίας διορισμού το προβλεπόμενο από τις γενικές διατάξεις του υπαλληλικού κώδικα. Το ανώτατο όριο ηλικίας διορισμού σε θέσεις όλων των κλάδων ανέρχεται κατ’ εξαίρεση στο 50ο έτος για αυτούς που έχουν δέκα χρόνια τουλάχιστον προϋπηρεσία από την κτήση του τυπικού προσόντος διορισμού (πτυχίου) στο δημόσιο ή Ν.Π.Δ.Δ. ή σε οργανισμούς κοινής ωφελείας ή σε ελληνικά σχολεία της αλλοδαπής ή της Κυπριακής δημοκρατίας ή σε ιδιωτικές τεχνικές ή επαγγελματικές σχολές. 10.Η πείρα που απαιτείται για τους παραπάνω κλάδους ως προσόν διορισμού πρέπει ν΄ αποδεικνύεται: α)με βεβαίωση του εργοδότη θεωρημένη από τον αντίστοιχο ασφαλιστικό φορέα ή επιθεώρηση εργασίας. Σε περίπτωση αδυναμίας προσκόμισης βεβαίωσης του εργοδότη, η πείρα αποδεικνύεται μόνο με βεβαίωση του αρμόδιου ασφαλιστικού φορέα ή επιθεώρηση εργασίας, β)με βεβαίωση της υπηρεσίας εφόσον ο υποψήφιος είναι υπάλληλος του δημοσίου ή Ν.Π.Δ.Δ. ή δημόσιου οργανισμού (ΟΣΕ, ΟΤΕ, ΕΛΤΑ, ΔΕΗ κλπ) ή οργανισμού τοπικής αυτοδιοίκησης ή άλλης υπηρεσίας που ελέγχεται από το κράτος, γ)με βεβαίωση του υπουργείου εργασίας ότι ο υποψήφιος είναι Σελ. 516,476 Τεύχος ΣΤ113-Σελ. 80 γραμμένος στις μισθοδοτικές καταστάσεις εφόσον η απασχόληση γίνεται σε επιχείρηση συγγενικού προσώπου που δεν δικαιολογεί ασφάλιση, δ)με βεβαίωση ασφαλιστικού φορέα συνοδευόμενη από αντίστοιχη οικονομικής εφορίας στην οποία να φαίνεται ότι ο φορολογούμενος δηλώνει εισόδημα που προέρχεται από την άσκηση του συγκεκριμένου ελεύθερου επαγγέλματος, για τις περιπτώσεις που ο υποψήφιος είναι ελεύθερος επαγγελματίας και ε)με βεβαίωση του αρμόδιου διοικητή της μονάδας ότι ο υποψήφιος κατά τη στρατιωτική του θητεία απασχολήθηκε σε ανάλογη με την ειδικότητα του πτυχίου του εργασία. Η βεβαίωση αυτή υποβάλλεται υποχρεωτικά μαζί με την αίτηση διορισμού. Αιτήσεις για διορισμό χωρίς υποβολή της βεβαίωσης αυτής δεν λαμβάνονται υπόψη. 11.Η εγγραφή υποψηφίων για διορισμό στους πίνακες διοριστέων (επετηρίδες) δεν επιτρέπεται εφόσον οι υποψήφιοι, δεν έχουν τα πλήρη προσόντα που προβλέπονται από το άρθρ. 14 του Ν. 576/1977. 12.Όσοι διορίζονται και δεν αποδέχονται τον διορισμό ή παραιτούνται μέσα σε ένα χρόνο από την ημερομηνία δημοσίευσης της απόφασης διορισμού τους δεν έχουν δικαίωμα να υποβάλλουν νέα αίτηση διορισμού αν δεν περάσουν δύο ολόκληρα χρόνια από την ημερομηνία δημοσίευσης της απόφασης διορισμού ή αποδοχής της παραίτησης αντίστοιχα. Αιτήσεις που υποβάλλονται κατά παράβαση του όρου αυτού δεν λαμβάνονται υπόψη. Άρθρο 3 Τοποθέτηση νεοδιοριζομένων. 1.Το Εκπαιδευτικό προσωπικό των ΚΕΤΕ διορίζεται στις δ/νσεις και τα γραφεία και διατίθενται στα ΚΕΤΕ με απόφαση των προϊσταμένων αυτών ύστερα από γνωμοδότηση του περιφερειακού συμβουλίου τεχνικής και επαγγελματικής εκπαίδευσης (ΠΣΤΕΕ), σε αριθμό ανάλογο των αναγκών των σχολείων και σύμφωνα με τα κριτήρια του άρθρ. 4 της απόφασης αυτής. 2.Μετά τη συμπλήρωση ενός σχολικού έτους δοκιμαστικής υπηρεσίας ο προϊστάμενος της διεύθυνσης ή του γραφείου εκπ/σης μετά από απόφαση του ΠΣΤΕΕ δίνει οργανική θέση σε συγκεκριμένο ΚΕΤΕ ή μεμονωμένη σχολική μονάδα στους παραπάνω διοριζόμενους. 3.Η τοποθέτηση νεοδιοριζόμενων γίνεται σε κενές θέσεις σχολείων της μέσης τεχνικής και επαγγελματικής εκπαίδευσης των νομών και νομαρχιακών διαμερισμάτων. 4.Δεν επιτρέπεται η τοποθέτηση διοριζομένων στα σχολεία των νομών Αττικής και Θεσ/νίκης, Κατ’ εξαίρεση και εφόσον οι κενές θέσεις των σχολείων αυτών δεν μπορούν να πληρωθούν με μετάθεση εκπαιδευτικών όταν δεν υπάρχουν αιτήσεις ενδιαφερομένων επιτρέπεται η τοποθέτησή τους σε σχολεία του νομού Αττικής και Θεσ/νίκης, που βρίσκονται εκτός των περιφερειών τέως Διοικήσεως Πρωτευούσης για την Αθήνα και τέως Δήμου Θεσ/νίκης. 32.Ε.ι.40 Προσωπικό Επαγγελματικών Σχολών Άρθρο 4. Κριτήρια για την τοποθέτηση. 1.Η τοποθέτηση των διοριζομένων εκπαιδευτικών της μέσης τεχνικής και επαγγελματικής εκπαίδευσης γίνεται με τα παρακάτω κριτήρια: α)Ο διοριζόμενος που ο ή η σύζυγός του εργάζεται μόνιμα στο νομό ή νομαρχιακό διαμέρισμα που ζητά τοποθέτηση, παίρνει τρεις (3) μονάδες. Η απόδειξη του τόπου εργασίας και του χρόνου, γίνεται με τα παρακάτω δικαιολογητικά: Ι.Αν ο ή η σύζυγος είναι υπάλληλος του δημοσίου ή νπδδ ή δημόσιου οργανισμού (ΟΣΕ, ΟΤΕ, ΕΛΤΑ, ΔΕΗ κλπ.) ή οργανισμού τοπικής αυτοδιοίκησης ή άλλης υπηρεσίας που ελέγχεται από το κράτος, ο τόπος και ο χρόνος εργασίας του αποδεικνύεται με βεβαίωση της υπηρεσίας του. ΙΙ.Αν ο ή η σύζυγος εργάζεται σε ιδιωτική επιχείρηση ή σε αγροτικές κτηνοτροφικές κλπ. ασχολίες, ο τόπος εργασίας του αποδεικνύεται με βεβαίωση του ασφαλιστικού φορέα (ΙΚΑ, ΤΕΒΕ, ΟΓΑ κλπ.). Στη βεβαίωση αυτή πρέπει να φαίνεται πως ο ή η σύζυγος εργάζεται στον ίδιο Νομό ή νομαρχιακό διαμέρισμα περισσότερο από ένα (1) έτος και είναι συνέχεια ασφαλισμένος. β)Ο διοριζόμενος που είναι έγγραφος χωρίς παιδιά παίρνει μια (1) μονάδα (διαρκούντος του γάμου). γ)Ο διοριζόμενος έγγαμος ή χήρος ή διαζευγμένος με παιδιά στην επιμέλειά του ή άγαμος με παιδιά αναγνωρισμένα και ασκεί την επιμέλεια, αν έχει ένα (1) παιδί παίρνει δύο (2) μονάδες, αν έχει δύο παιδιά τρεις (3) μονάδες, αν έχει τρία παιδιά παίρνει τέσσερις (4) μονάδες. Τα κριτήρια των περιπτώσεων β΄ και γ΄ της παραγράφου αυτής αποδεικνύοται με πιστοποιητικό Δήμου ή Κοινότητας ή με ληξιαρχική πράξη ή δικαστική απόφαση όπου απαιτείται και δεν μπορεί σε καμία περίπτωση να ισχύσουν αθροιστικά οι δύο περιπτώσεις. Στις περιπτώσεις των διαζευγμένων η επιμέλεια των παιδιών αποδεικνύεται με αντίγραφο, της σχετικής απόφασης του Δικαστηρίου. Στις περιπτώσεις των αγάμων με παιδιά αναγνωρισμένα, η επιμέλεια των παιδιών, αποδεικνύεται με αντίγραφο της σχετικής απόφασης του Δικαστηρίου ή με αντίγραφο συμβολαιογραφικής πράξης ή με αντίγραφο διάταξης τελευταίας βούλησης. δ)Ο διοριζόμενος που ζητάει τοποθέτηση στο νομό ή νομαρχιακό διαμέρισμα σε δήμο ή κοινότητα του οποίου είναι δημότης παίρνει τρεις (3) μονάδες. Το κριτήριο αυτό της εντοπιότητας αποδεικνύεται με πιστοποιητικό του οικείου δήμου ή της κοινότητας. ε)Ο διοριζόμενος που έχει παιδί σπαστικό ή τυφλό ή κωφάλαλο ή που πάσχει από πάθηση νεφρών και υποβάλλεται σε αιμοκάθαρση ή που πάσχει από μεσογειακή αναιμία και υποβάλλεται σε συνεχείς αιμοληψίες ή οποιαδήποτε άλλη ασθένεια που χρειάζεται αποδεδειγμένα ειδική θεραπεία ή έχει τέσσερα και περισσότερα παιδιά, τοποθετείται κατά προτεραιότητα και χωρίς σύγκριση σε νομό ή νομαρχιακό διαμέρισμα της προτίμησής του. Η ασθένεια των παιδιών αποδεικνύεται με πιστοποιητικό υγειονομικής επιτροπής ή κρατικού νοσοκομείου στο οποίο νοσηλεύτηκε το παιδί. 2.Για την τοποθέτηση των διοριζομένων λαμβάνεται υπόψη το σύνολο κριτηρίων του άρθρου αυτού και προτιμάται εκείνος που συγκεντρώνει μεγαλύτερο άθροισμα μονάδων με εξαίρεση την περίπτωση ε΄ της παρ. 1 που η τοποθέτησή τους γίνεται χωρίς σύγκριση σε νομούς ή νομαρχιακά διαμερίσματα της προτίμησής τους εφόσον υπάρχουν κενές θέσεις για συμπλήρωση με διορισμό. 3.Σε περίπτωση ισοβαθμίας στο άθροισμα των μονάδων η σύγκριση μεταξύ των ισοβαθμούντων γίνεται με την εξής σειρά: α)Εντοπιότητα β)Συνυπηρέτηση γ)Με παιδιά κατά φθίνουσα σειρά δ)Χωρίς παιδιά ε)Σειρά εγγραφής στους πίνακες διοριστέων. 4.Αν δύο υποψήφιοι που διορίζονται έχουν λόγους να διορισθούν στον ίδιο νομό ή νομαρχιακό διαμέρισμα (σύζυγοι, αδέλφια, αρραβωνιασμένοι κλπ) υποχρεούνται να δηλώσουν τούτο στην αρχική ή συμπληρωματική αίτηση. Στην περίπτωση αυτή αν ο ένας από τους δύο δεν συγκεντρώνει μονάδες για να τοποθετηθεί στο νομό ή νομαρχιακό διαμέρισμα που μπορεί να τοποθετηθεί ο άλλος, τότε υποχρεωτικά τοποθετούνται και οι δύο σε νομό ή νομαρχιακό διαμέρισμα που μπορεί να τοποθετηθεί αυτός που έχει τις λιγότερες μονάδες ή άλλο νομό ή νομαρχιακό διαμέρισμα ανάλογα με τις ανάγκες της υπηρεσίας. 5.Τα κριτήρια του παρόντος άρθρου λαμβάνονται υπόψη εφόσον εξακολουθούν να υπάρχουν και κατά το χρόνο διορισμού των υποψηφίων. Σε περίπτωση μεταβολής των κριτηρίων της αρχικής και συμπληρωματικής αίτησης ο υποψήφιος υποχρεούται με υπεύθυνη δήλωση του να δηλώσει πριν σαράντα (40) τουλάχιστον μέρες από τον διορισμό ποια από τα κριτήρια αυτά έπαψαν να υπάρχουν. 6.Όταν δεν είναι δυνατή η τοποθέτηση των διοριζομένων στις προτιμήσεις που έχουν δηλώσει σύμφωνα με τις μονάδες που έχουν, τότε τοποθετούνται υποχρεωτικά σε άλλους νομούς ή νομαρχιακά διαμερίσματα για κάλυψη αναγκών της υπηρεσίας. Άρθρο 5. Μεταβατικές και καταργητικές διατάξεις. 1.Οι υποψήφιοι που έχουν υποβάλει αίτηση διορισμού και δεν έχουν διορισθεί επειδή δεν έχουν υποβάλει το πιστοποιητικό στρατολογίας στο οποίο να φαίνεται ότι έχουν εκπληρώσει τις στρατιωτικές τους υποχρεώσεις ή ότι έχουν νόμιμα απαλλαγεί από αυτές, υποχρεούνται μέσα σε ένα (1) έτος από τη δημοσίευση της παρούσης απόφασης να υποβάλλουν το πιστοποιητικό τούτο, για να διορισθούν στους επόμενους διορισμούς. Στην περίπτωση που δεν υποβάλλουν το πιστοποιητικό τούτο στην παραπάνω προθεσμία θα διαγράφονται από τους πίνακες διοριστέων. 2.Οι υπουργικές αποφάσεις: α)αριθ. Φ.422.11/66918/Α163/23.6.77 (ΦΕΚ 677/16.7.1977 τ.Β΄) «περί διαδικασίας πληρώσεως των θέσεων Εκπαιδευτικού Προσωπικού της μέσης τεχνικής και επαγγελματικής εκπαιδεύσεως» και β) Ε2/4828/24.6.1983 (ΦΕΚ 392/6.7.83 τ.Β΄) τρόπος σύνταξης πινάκων διοριστέων (επετηρίδων) στους κλάδους 1, 2, 5 και 8 της μέσης τεχνικής και επαγγελματικής εκπαίδευσης των άρθρων 13 και 14 του ν.576/1977, καταργούνται από τη δημοσίευση της απόφασης αυτής. 3.Οι υποψήφιοι για διορισμό των κλάδων που αναφέρονται σ’ αυτή την απόφαση, έχουν δικαίωμα από 1.1.85 να δηλώσουν στην αίτησή τους (αρχική ή συμπληρωματική) μέχρι 15 το πολύ νομούς ή νομαρχιακά διαμερίσματα που επιθυμούν να διοριστούν, σύμφωνα με την παράγραφο 5 του άρθρου 1 της ίδιας απόφασης. Όσοι για οποιοδήποτε λόγο δεν υποβάλλουν τη συμπληρωματική αίτηση σύμφωνα μ’ αυτή την παράγραφο θα ληφθούν υπόψη οι προτιμήσεις της αρχικής αίτησης (4 νομοί) και σε περίπτωση που δεν ικανοποιηθεί το αίτημά τους θα κριθούν για τοποθέτηση σύμφωνα με τις ανάγκες της υπηρεσίας. (Μετά τη σελ. 516,476) Σελ. 516,477 Τεύχος ΣΤ113-Σελ. 81 Προσωπικό Επαγγελματικών Σχολών 32.Ε.ι.40